उन्न अज़ीज़ी गी आखेआ, "स्हाड़े कोल पंज ज्हार ते पैह्लें दा पेदा ऐ। थोड़े दिनें आस्तै निसार दे 50 कड्ढियै एह्दे च मलाई लैने आं। अजें निसार ने पता निं कदूं औना ऐ। में गोआ दा चक्कर लाई लैना। बारे न्यारे होई जाङण।" अज़ीज़ी ने मना कीता, पर गुल्ला नेईं मन्नेआ। उन्न पचुंजें ज्हारें दे कलीन खरीदे ते गोआ टुरी गेआ। ओह् कलीन उस्सै बपारी ने अस्सी ज्हार दे खरीदे। वापस आइयै उन्न फी 80 ज्हार दा माल खरीदेआ ते बम्बई जाइयै सवा लक्ख दा बेचेआ। इस आओ-जाई च ओह् भुल्ली गेआ जे 55 ज्हार निसार गी परताने न।